Paronellinae er avlange, slanke spretthaler som særlig kjennes på de lange antennene. Disse er gjerne lenger enn resten av dyret, selv om de bare består av fire ledd. Kroppen og antennene er gjerne lyst gulbrunt farget, men med svarte flekker, bånd eller helt svarte partier, slik at dyrene blir kontrastrikt fargede. Springgaffelen (furca) er også lang, gjerne nesten så lang som kroppen bortsett fra antennene.